Številka: 03206-12/2013

Datum: 16. 1. 2014

osnutek

**ZAPISNIK**

12. redne seje Komisije za poimenovanje naselij in ulic, ki je bila v ponedeljek 16. 1. 2014 s pričetkom ob 16.30 uri, v Banketni dvorani, Mestne hiše, Mestni trg 1, Ljubljana.

NAVZOČI ČLANI:

Predsednica prof.dr.Milena Mileva Blažić, podpredsednica Mojca Škrinjar, ostali člani Aleš Mižigoj, Primož Hainz, Janez Moškrič, Marjan Jernej Virant in tajnik komisije Jan Skoberne.

NAVZOČNOST OPRAVIČILI: Iztok Kordiš.

NAVZOČI OSTALI VABLJENI:

Bojana Horvat iz Centra za informatiko, Marjan Belec iz Oddelka za gospodarske dejavnosti in promet, Ivan Stanič in Karel Pollak iz Oddelka za urejanje prostora, Janez Dotti iz Oddelka za ravnanje z nepremičnimami, iz Sekretarjata MU MOL Alenka Petkovšek, Marjeta Kerin Bratuš, Miha Verbič, nekdanji član komisije Slavko Krušnik, nekdanji tajnik komisije Andraž Šinkovec ter Franc Brunšek iz Zgodovinskega arhiva Ljubljana.

Na zasedanju je manjkal en član komisije.

Gradiva: k 1.tč., k 2.tč. in k 3. točki so člani komisije prejeli, vpogled v delo komisije je na spletni povezavi komisije: http://www.ljubljana.si/si/mol/mestni-svet/komisije-mestnega-sveta/komisija-za-poimenovanja-ulic-in-naselij/.

Predsednica komisije prof.dr. Milena Mileva Blažić je pozdravila navzoče člane komisije in vse prisotne ter predlagala, da se glasuje o predloženem dnevnem redu, ki so ga člani prijeli s sklicem.

Ker ni bilo pripomb, je bil dan na glasovanje

**PREDLOG SKLEPA:**

**Komisija za poimenovanje naselij in ulic sprejme predlagani dnevni red 12. redne seje.**

Navzočih je bilo 6 članov.

Za je glasovalo 6 članov. Proti ni glasoval nihče.

Sklep je bil sprejet.

**SPREJETI DNEVNI RED:**

1. Potrditev zapisnika 11. seje
2. Proslavitev obeležja 125. obletnice ustanovitve prve stalne komisije mestnega sveta za poimenovanje ulic in trgov v Ljubljani, ko je Mestni svet na svoji seji 15. januarja 1889 leta imenoval Ivana Hribarja, Frana Povšeta, Ivana Rozmana, dr. Josipa Vošnjaka in Toma Zupana v »Odsek petih članov, katerega naloga bode, določevati imena mestnim trgom in ulicam.«
3. Vpogled v zgodovino poimenovanj, pregled dosedanjih aktivnosti in izmenjava stališč o usmeritvah za delo komisije v letu 2014
4. Ogled razstave ob 125. obletnici v Steklenem atriju Mestne hiše
5. Pobude in vprašanja članov komisije

**AD 1**

Potrditev zapisnika 11. redne seje Komisije za poimenovanje naselij in ulic

Predsednica komisije je člane vprašala, če ima kdo kakršnokoli pripombo na zapisnik. Ker ni bilo pripomb, je bil dan na glasovanje

**PREDLOG SKLEPA:**

Komisija za poimenovanje naselij in ulic potrdi zapisnik 11. redne seje komisije.

Navzočih je bilo 6 članov.

Za je glasovalo 6 članov. Proti ni glasoval nihče.

Sklep je bil sprejet.

**AD 2**

Proslavitev obeležja 125. obletnice ustanovitve prve stalne komisije mestnega sveta za poimenovanje ulic in trgov v Ljubljani, ko je Mestni svet na svoji seji 15. januarja 1889 leta imenoval Ivana Hribarja, Frana Povšeta, Ivana Rozmana, dr. Josipa Vošnjaka in Toma Zupana v »Odsek petih članov, katerega naloga bode, določevati imena mestnim trgom in ulicam.«

Predsednica je dala besedo Janu Skobernetu, ki je članom predstavil gradivo, ki se nanaša na pripravo obeležja ob 125. obletnici ustanovitve prve komisije mestnega sveta za ulice. Povedal je, da je komisija že v svojem času delovala neprekinjeno 125 let in je bila imenovana v slehernem mandatu mestnih svetov do sedaj in pohvalil to zasedbo članov, da so predlagali Statutarnopravni komisiji mestnega sveta pobudo za uveljavitev stalnosti komisije v enakih pristojnostih in pravicah kot jih imajo druge komisije po veljavnem Statutu MS MOL.

V uvodnem delu je bil predstavljen tudi kratek film (nagovor g. župana Zorana Jankovića), ki ga je osebno posnel z neprofesionalno kamero tajnik Jan Skoberne ob 120. obletnici ustanovitve prve komisije mestnega sveta za poimenovanje ulic in trgov v Ljubljani. Posebej je omenil vezano knjigo zapisnikov takratnega mestnega sveta, ki je tudi pomemben eksponat te razstave v Mestni hiši.

Po predstavitvi filma je Jan Skoberne predstavil tudi članke v različnih zgodovinskih časopisnih medijih, ki se nanašajo na začetek delovanja komisije in so vzeta iz Zgodovinskega arhiva Ljubljana. Prikazana je bila zelo zanimiva vsebina, karikature in problematika uveljavljanja različnih imen oseb, po katerih so imenovane marskiatere pomembne ulice v Mestni občini Ljubljana.

Predsednica komisije se je v imenu vseh prisotnih zahvalila zdajšnjemu tajniku komisije, ki je prispeval velik delež pri pripravi in vsebini gradiva ter pripomogel, da je obeležje obletnice dobilo svoje mesto v današnjem času.

Navzoči člani so podali svoja stališča.

**ZAKLJUČEK:**

Komisija za poimenovanje naselij in ulic se je seznanila z obeležjem 125. obletnice ustanovitve prve stalne komisije mestnega sveta za poimenovanje ulic in trgov v Ljubljani, ko je Mestni svet na svoji seji 15. januarja 1889 leta imenoval Ivana Hribarja, Frana Povšeta, Ivana Rozmana, dr. Josipa Vošnjaka in Toma Zupana v »Odsek petih članov, katerega naloga bode, določevati imena mestnim trgom in ulicam.«

**AD 3**

Vpogled v zgodovino poimenovanj, pregled dosedanjih aktivnosti in izmenjava stališč o usmeritvah za delo komisije v letu 2014

Nekdanji član komisije Slavko Krušnik, nekdanji tajnik komisije Andraž Šinkovec ter Franc Brunšek iz Zgodovinskega arhiva Ljubljana so vsem prisotnim na seji predsatvili svoje osebne poglede na področje ulic v Ljubljani in že 125 letni zgodovinski pogled na delovanje komisije. Predstavili so različne dogodke, prigode, zanimivosti in primere iz prakse ter odgovarjali na vprašanja glede njihovega delovanja na podočju komisije.

Razprava med navzočimi gosti in člani komisije je stekla in se zaključila v plemenitem vzdušju izmenjave mnenj.

**AD 4**

Ogled razstave ob 125. *obletnici* v Steklenem atriju Mestne hiše

Člani komisije in ostali prisotni so bili povabljeni na ogled obeležja ob 125. obletnici ustanovitve prve stalne komisije mestnega sveta za poimenovanje ulic in trgov v Ljubljani, ko je Mestni svet na svoji seji 15. januarja 1889 leta imenoval Ivana Hribarja, Frana Povšeta, Ivana Rozmana, dr. Josipa Vošnjaka in Toma Zupana v »Odsek petih članov, katerega naloga bode, določevati imena mestnim trgom in ulicam.«

**AD 5**

Pobude in vprašanja članov komisije

Pri tej točki člani komisije niso razpravljali.

S tem je bil izčrpan dnevni red 12. seje komisije, ki jo je zaključila predsednica ob 18.45 uri.

Zapisal

*Jan Skoberne prof.dr. Milena Mileva Blažić*

Višji svetovalec I. Predsednica